অধ্যাপক আলী আশরাফ তাঁর বক্তব্যে বলেন, ব্যাংকে জনগণের জমানো টাকা লুট হয়ে যাচ্ছে। লুটপাটকারীদের বিরুদ্ধে ব্যবস্থা নেওয়া হচ্ছে না। এতে জনগণের মধ্যে আতঙ্ক তৈরি হয়েছে। লুটপাটকারীদের বিরুদ্ধে ব্যবস্থা নিয়ে আর্থিক খাতে শৃঙ্খলা ফিরিয়ে আনতে হবে। তিনি আরো বলেন, বাংলাদেশ এগিয়ে যাচ্ছে। শিক্ষা ও স্বাস্থ্য খাতে ব্যাপক উন্নয়ন হয়েছে। জমি কমলেও খাদ্য উৎপাদন বেড়েছে। খাদ্যে স্বয়ংসম্পূর্ণতা অর্জিত হয়েছে। তবে পর্যটনে ব্যাপক সম্ভাবনা সত্ত্বেও তা কাজে লাগানো হচ্ছে না। পর্যটন ও বিমানের উন্নয়নে সুনির্দিষ্ট কর্মপরিকল্পনা প্রণয়নের আহ্বান জানান তিনি।